બાળકોના વર્તન પર એક સંશોધન હાથ ઘરવામાં આવ્યું હતું. બાળકોમાં નાની ઉંમરમાં વધતા જતા ગુસ્સાનું કારણ શું છે એ જાણવાના હેતુથી આ સંશોધન કરવામાં આવ્યું હતું. આ સંશોધનમાં સો બાળકોનાં વર્તનનું નિરીક્ષણ અને તેમનાં માતા-પિતાને બાળકની આદત અંગે પૂછવામાં આવ્યું. સોમાંથી સિત્તેર ટકા બાળકો નાની-નાની વાત ગુસ્સામાં આવીને તેમના મિત્રો કે ટીચરની સામે રિએક્શન આપતાં હતાં. તેમનાં માતા-પિતાનું કહેવું હતું કે મારું સંતાન બાળપણથી જ થોડા ગુસ્સાવાળું છે. તેમનો જવાબ સાંભળીને સંશોધનકર્તાને આશ્ચર્ય થયું કે માતા-પિતા જ તેમના સંતાનની સારી કે ખરાબ આદત માટે જવાબદાર હોય છે. આ સંજોગોમાં માતા-પિતા જ તેમનાં સંતાનોને સુધારી શકે છે. જો કે વયમાં મોટા લોકોની સાથે કેવી રીતે વર્તવું કે વાત કરવી તેની સમજ બાળકોને માતા-પિતાથી વધારે સારી રીતે કોઈ ન આપી શકે. પેરેન્ટ્સ બાળકોનું હંમેશાં ભલું જ ઇચ્છતાં હોય છે. તેમના માટે સંતાન જ તેમની બધી મૂડી હોય છે. આમ, જો તમે તમારા બાળકના ગુસ્સાને કંટ્રોલમાં કરવા ઇચ્છતા હોવ તો આ બે ટિપ્સ તમને ખૂબ જ કામમાં આવશે.